Maķedonija (reģions)
Šis raksts ir par ģeogrāfisku un vēsturisku reģionu. Par reģionu Grieķijā skatīt rakstu Maķedonija (Grieķija). Maķedonija ir ģeogrāfisks un vēsturisks reģions Balkānos. Maķedonijas robežas laika gaitā ir mainījušās. Mūsdienās šo reģionu aizņem Ziemeļmaķedonija, Grieķijas Maķedonijas reģions un atsevišķas teritorijas Bulgārijā, Albānijā, Kosovā un Serbijā. Aptuvenā reģiona platība ir 67 tūkstoši km2 un iedzīvotāju skaits ap 4,8 miljoniem cilvēku.